da en da nl ca da da de es da da da da da sv da da da da da da id ca sv id pl da da da nb da de nb da da da da da da da da da da da da nl da en da da es nl da
BUPL: Finansloven bør investere i rekruttering til velfærden | BUPL
Kvaliteten i daginstitutioner og fritidsinstitutioner er truet af massiv pædagogmangel. Finansloven bør tage fat om velfærdens massive rekrutteringskrise, mener BUPL.
Det kommer uundgåeligt til at gå ud over børns og unges trivsel, hvis der ikke sættes målrettet ind for at sikre rekrutteringen og fastholdelsen af flere pædagoger til landets daginstitutioner og fritidsinstitutioner.
Sådan lyder det fra BUPL-formand Elisa Rimpler, som derfor opfordrer regeringen og dens støttepartier til at investere i løsninger på velfærdens rekrutteringskrise på finansloven.
”Børn og unge har brug for gode daginstitutioner og fritidsinstitutioner med høj faglig kvalitet. Uagtet at vi ser ind i økonomisk trange tider. Det er godt, at man lader pengene følge med til det stigende børnetal, men det er ikke godt nok, for pædagogerne er der simpelthen ikke”, siger BUPL-formand Elisa Rimpler.
Pædagogerne i landets daginstitutioner får stadig flere ufaglærte kollegaer, som en konsekvens af den massive pædagogmangel, der mærkes landet over. På bare et halvt år har der været 4360 forgæves rekrutteringer til ledige pædagogjobs, og optaget på pædagoguddannelsen faldt med 13 procent i år.
”Der er simpelthen ikke pædagoger nok at ansætte. Og problemet bliver kun større de kommende år. Det er ganske enkelt mangel på rettidig omhu at ignorere de massive rekrutteringsudfordringer i en finanslov”, siger Elisa Rimpler og fortsætter:
”Stadig flere børn og unge mistrives, er ensomme og har mentale helbredsproblemer. Det kalder på stærk faglighed og pædagoger, som har tid til dem. Noget, der er for lidt af, fordi pædagogerne alt for ofte må se langt efter uddannede kolleger. Det påvirker arbejdsmiljøet og er derfor en ond, selvforstærkende spiral”, siger hun.
BUPL har længe efterlyst en national rekrutteringsplan, som tager fat om problemet. Et oplagt første skridt er ifølge Elisa Rimpler at investere i pædagoguddannelsen, der har været underfinansieret i årevis, og som med store konsekvenser for rekruttering til fremtidens velfærd ikke lykkes med at tiltrække nok nye studerende. Men en national rekrutteringsplan er også nødt til at sikre bedre arbejdsmiljø og højere løn, hvis den skal lykkes, påpeger BUPL-formanden.
”Der kommer ikke flere pædagoger af sig selv. Hvis vi skal have et velfungerende velfærdssamfund i årene, der kommer, skal der handling til. Prisen for at ignorere den rekrutteringskrise, velfærdssamfundet ser ind i, bliver langt højere på sigt, end prisen for at gøre noget ved den nu og her”, slår Elisa Rimpler fast.
Tlf:22 77 40 90
Hovednummer: 3546 5000 / Pressetelefon: 2277 4090http://www.bupl.dk/
BUPL er Danmarks største fagforening for pædagoger og har over 65.000 medlemmer. BUPL arbejder for at fremme de bedst mulige betingelser for pædagogerne og udøvelsen af pædagogprofessionen. Fagforeningen varetager vores medlemmernes interesser over for lovgiver, arbejdsgiver og andre.
Følg pressemeddelelser fra BUPL
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra BUPL
Bekymrede pædagoger: Stress, angst og ensomhed breder sig hos skolebørnene4.10.2022 06:00:00 CEST | Pressemeddelelse
To ud af tre pædagoger, der arbejder i skole og f​ritid, vurderer, at antallet af børn, som ikke trives, er stigende.
BUPL om 2030-plan: Der skal investeres mere i børn og unges trivsel30.9.2022 09:16:45 CEST | Pressemeddelelse
Det er positivt, at regeringen vil lade pengene følge med, når der frem mod 2030 kommer op mod 50.000 flere børn i vuggestue- og børnehavealderen. Men planen mangler at tage livtag med den stigende mistrivsel blandt børn og unge, mener BUPL.
Mere end 18 børn til en pædagog: Ny undersøgelse viser elendige SFO-normeringer29.9.2022 06:30:00 CEST | Pressemeddelelse
VIVE har, på bestilling af Børne- og Undervisningsministeriet, for første gang kortlagt normeringerne på fritidsområdet. Resultatet er nedslående.
BUPL om regeringens udspil: Vigtigt fokus på rekruttering af pædagoger26.9.2022 11:02:33 CEST | Pressemeddelelse
Regeringens forslag om at indlede trepartsforhandlinger for at løse pædagogmanglen og gøre noget ved pædagogers lønefterslæb er den rigtige vej at gå. Et løft af pædagoguddannelsen kan dog ikke vente.
BUPL, DLF og DSR: Skæv aftale rammer traditionelle kvindefag hårdt23.9.2022 17:16:06 CEST | Pressemeddelelse
Pædagoger, sygeplejersker og lærere risikerer at komme i klemme og miste tusindvis af kroner på grund af den nye politiske aftale om arbejdsskader.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022